**OBRAZLOŽENJE PRIJEDLOGA PLANA PRORAČUNA OPĆINE SIKIREVCI**

**ZA 2023. GODINU, PROJEKCIJA ZA 2024. i 2025. GODINU**

Proračun Općine Sikirevci za 2023. godinu izrađen je u skladu sa člankom 31. Zakona o proračunu („Narodne novine“ broj 144/21.).

**OBRAZLOŽENJE OPĆEG DIJELA PRORAČUNA**

**PRIHODI I PRIMICI**

Prihodi i primici Proračuna Općine Sikirevci za 2023. godinu planiraju se po vrstama i strukturi u iznosu od 2.899.200,00 €, kako slijedi:

|  |  |  |
| --- | --- | --- |
| **Red. br.** | **VRSTA PRIHODA I PRIMITAKA** | **Plan za 2023. u €** |
| **1.** | Prihodi od poreza - 61 | 476.600,00 |
| **2.** | Pomoći -63 | 1.792.100,00 |
| **3.** | Prihodi od imovine -64 | 125.700,00 |
| **4.** | Prihodi od administrativnih pristojbi i po posebnim propisima -65 | 88.000,00 |
| **6.** | Prihodi od prodaje proizvoda i robe te pruženih usluga i prihodi od donacija - 66 | 4.000,00 |
| **7.** | Prihodi od prodaje nefinancijske imovine -7 | 27.900,00 |
| **8.** | Primici od financijske imovine i zaduživanja - 84 | 265.400,00 |
| **9.** | Višak prenesenih prihoda | 119.500,00 |
| **UKUPNO PRIHODI I PRIMICI** | | **2.899.200,00** |

**Porez na dohodak** planiran je u iznosu od 453.200,00 €. Prihod od poreza na dohodak planiran je sukladno procjeni ostvarenja za 2022. godinu.

**Prihodi od općinskih poreza** planirani su u iznosu od 23.400,00 € i to porez na potrošnju koji je planiran temeljem razreza i naplate u 2022. godini, dok je prihod od poreza na promet nekretnina planiran sukladno ostvarenju u 2022. godini.

**Prihodi od pomoći** – planirani su u iznosu 1.792.100,00 € što je 150 % više u odnosu na 2022. godinu.

Veći rast u ovome ima tekuća pomoć iz državnog proračuna, a koja se vodi kao fiskalno izravnanje, i to za 22,64 %. To zato jer je Ministarstvo financija objavilo nove postotke udjela u ukupnim sredstvima za fiskalno izravnanje, a koji je veći za 25,03 %. No još nije objavljen ukupan iznos tih sredstava za raspodjelu prema novim postocima, pa pretpostavljamo da neće biti manji nego ove godine, planirani prihodi od 410.100,00 €

Planirane tekuće pomoći iz državnog proračuna i drugih od 41.300,00 € ( za troškove ogrijeva, za program Javni radovi )

Tekuće pomoći iz fondova EU ,a koji je planiran u iznosu 160.700,00 € odnosi se na rashode socijalnog programa pomoć starim i nemoćnima po Programu ZAŽELI.

Najveći rast u ovom dijelu odnosi se na kapitalne pomoći iz fondova, a koji je planiran u iznosu 1.019.300.000,00 €.

Iz toga se planira financirati:

-izgradnja dječjeg vrtića u iznosu 500.000,00 €

-izgradnja Etno kuće u iznosu 500.000,00 €

-izgradnja nogostupa i odvodnje u iznosu 25.000,00 €

-izgradnja i pojačano održavanje cesta u iznosu 152.000,00 €

-uređenje kupališta na Sutli u iznosu 39.800,00 €

-sanacija klizišta u iznosu 96.000,00 €

- nabavka traktora 30.000,00 €

Planirani kapitalni pomoći iz državnog proračuna Ministarstva za izgradnju nerazvrstanih cesta, izgradnju objekata, za održavanje sakralnih objekata i sl. u iznosu od 134.200,00 €.

**Prihodi od imovine** planirani su u iznosu od 125.700,00 €. U tome je naknada za koncesije u iznosu od 4.700,00 €, prihodi od zakupa i iznamljivanja u iznosu od 120.900,00 €.

**Prihodi od upravnih i administrativnih pristojbi, pristojbi po posebnim propisima i naknada** planirani su u iznosu od 88.000,00 €. U tome je državne uprave i sudske pristojbe u iznosu od 100,00 €, prihodi od županijske, gradske i općinske pristojbe i naknade u iznosu od 300,00 €, prihodi od vodnog gospodarstva u iznosu od 3.300,00 €, ostali nespomenuti prihodi (grobna naknada, otkup grobnih mjesta) u iznosu 40.500,00 €, komunalni doprinos u iznosu 4.000,00 € i komunalna naknada u iznosu 39.800,00 €. Svi ti iznosu su približno isti kao i 2022. godine.

**Prihodi od pruženih usluga**  planirani su u iznosu od 4.000,00 € i to od pružanja usluga vođenja naplate slivne vodne naknade naplata od strane Hrvatskih voda d.d. Zagreb.

**Prihodi od prodaje nefinancijske imovine** planirani su u iznosu od 27.900,00 €, odnose se na prihode od prodaje građevinskog ili poljoprivrednog zemljišta u vlasništvu općine Sikirevci 26.500,00 € Prodaja zemljišta i objekata odnosi se na naslijeđeno prema ostavinskim postupcima iza umrlih osoba. Imovina se mora dati procijeniti te nakon toga raspisivati natječaje za prodaju i prodaja građevinskog zemljišta na Vašarištu u Sikirevcima za izgradnju obiteljskih kuća. Planirani prihodi od stanarskog prava 1.400,00 €.

**Primici od zaduživanja -** planiraju se u iznosu od 265.400,00 € i to za međufinanciranje projekata izgradnje vrtića 100.000,00 € , za izgradnju Etno kuće 100.000,00 € za pojačano održavanje cesta 65.400,00 €.

**Preneseni višak prihoda** – planiraju se u iznosu od 119.500,00 €.

**RASHODI I IZDACI**

Ukupni planirani rashodi Proračuna Općine Sikirevci za 2023. godinu u iznosu od 2.899.200,00 € raspoređeni su u Posebnom dijelu proračuna po razdjelima, zatim po programima koji se sastoje od aktivnosti, tekućih i kapitalnih projekata.

Po ekonomskoj klasifikaciji ukupni rashodi i izdaci Proračuna raspoređeni su na:

|  |  |  |
| --- | --- | --- |
|  | **VRSTA RASHODA I IZDATAKA** | **Iznos u eurima** |
| **3** | **RASHODI POSLOVANJA** | **947.900,00** |
| 31 | Rashodi za zaposlene | 202.500,00 |
| 32 | Materijalni rashodi | 475.900,00 |
| 34 | Financijski rashodi | 21.400,00 |
| 35 | Subvencije | 0,00 |
| 36 | Pomoći | 200,00 |
| 37 | Naknade građanima i kućanstvima | 28.800,00 |
| 38 | Donacije i ostali rashodi | 219.100,00 |
| **4** | **RASHODI ZA NABAVU NEFINANCIJSKE IMOVINE** | **1.871.700,00** |
| 41 | Rashodi za nabavu ne proizvedene dugotrajne imovine | 2.700,00 |
| 42 | Rashodi za nabavu proizvedene dugotrajne imovine | 1.837.200,00 |
| 45 | Rashodi za dodatna ulaganja na nefin. imovini | 31.800,00 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **79.600,00** |
| 54 | Izdaci za otplatu glavnice primljenih zajmova | 79.600,00 |
|  | **SVEUKUPNO** | **2.899.200,00** |

Pod navedenim rashodima planirani su:

- **rashodi za zaposlene** – 31 - sada su 4 djelatnika plus jedan na dužem bolovanju ( porodiljni dopust). Za 2023. godinu planira se zaposliti djelatnici po Programu ZAŽELI, te po Programu Javni radovi , pa otuda i povećanje iznosa za zaposlene ukupno planirano 202.500,00 €.

- **materijalni rashodi** – 32 – ostaju na istoj razini kao i 2022. godine i iznose 475.900,00 €, a odnosi se na rashode: naknade troškova zaposlenih 5.800 €( seminari, stručna usavršavanja , naknade za korištenje osobnog automobila u službene svrhe, naknade za rad na sjednicama),rashodi za materijal i energiju 62.900 € ( uredski materijal, stručna literatura, materijal i sirovine, utrošak energije i plina , materijal za održavanje opreme, sitan inventar službena i radna odjeća, ) ,rashodi za usluge 342.200 € ( usluge utroška telefona, usluge poštarine, usluge ENC-a, usluge održavanja strojeva i opreme općinske uprave, usluge održavanja komunalne infrastrukture, usluge informiranja, usluge tiska i objave natječaja, intelektualne usluge, geodetske usluge i dr.),rashodi svih prigodnih obilježavanja, prigodni pokloni, reprezentacija, rashodi svih ostali aktivnosti ).

- **financijski rashodi** – 34 – planirani 21.400 €, nešto su više planirani nego 2022. godine, a iz razloga što postoje kamate na primljene kredite, te rashodi na bankarske i FINI-ne usluge i ostali nespomenuti financijski rashodi.

- **dane pomoći** – 36 – planirane su u iznosu 200,00 € .Najveći dio toga odnosi se sufinanciranje širokopojasni Internet , sufinanciranje ravnopravnosti spolova i dr.

- **naknade građanima i kućanstvima** – 37- planiran je iznos 28.800,0 € ,a odnosi se na novčane naknade građanima (4.000 €), naknade građanima u naravi (3.300 €), sufinanciranje nabava radnog materijala za školsku djecu (8.600 €), naknade rodiljama (10.600 €), naknada za nabavu ogrijeva(2.300 €).

- **ostali rashodi** – 38 – planirano je 219.100 € i u odnosu na plan za 2022. To povećanje se odnosi na malo povećanje svim udrugama (sportskim udrugama, udruge za kulturu, umirovljenici, vatrogastvo VZO, DVD, političke stranke, vjerske zajednice, HGSS služba, sufinanciranje školske prehrane 13.300 €, Vlada je objavila da preuzima plaćanje toplog obroka djece u školama po 1,33 € po obroku, no, kako se još ne znaju detalji te odluke Vlade, ipak je u planu ostavljeno za to 13.300,00 €., naknade rodiljama (10.600 €) , božićnica umirovljenicima, tekuće donacije građanima i kućanstvima u novcu, ).

**Rashodi za nabavu nefinancijske imovine planirani su u iznosu od 1.871.700,00 €.**

Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje, odnosno financiranje iz fondova EU.

**OBRAZLOŽENJE POSEBNOG DIJELA PRORAČUNA**

UKUPNI RASHODI I IZDACI PRORAČUNA RASPOREĐENI PO PROGRAMIMA

|  |  |
| --- | --- |
| **NAZIV PROGRAMA** | **PLANIRANO ZA 2023. GODINU U EURIMA** |
| 1001 PROGRAM PREDSTAVNIČKA TIJELA | 30.400,00 |
| 1002 PROGRAM URED NAČELNIKA I JUO | 179.000,00 |
| 1003 PROGRAM ORGANIZACIJA I PROVOĐENJE ZAŠTITE I SPAŠAVANJA | 51.100,00 |
| 1004 PROGRAM IZGRADNJA KOMUNALNE INFRASTRUKTURE | 1.310.800,00 |
| 1005 PROGRAM KOMUNALNA IZGRADNJA-CESTOGRADNJA,JAVNA RASVJETA | 315.500,00 |
| 1006 PROGRAM ODRŽAVANJE KOMUNALNE INFRASTRUKTURE | 10.100,00 |
| 1007 PROGRAM ZAŠTITA OKOLIŠA | 114.200,00 |
| 1008 PROGRAM UNAPREĐENJE POLJOPRIVREDE | 27.900,00 |
| 1009 PROGRAM GOSPODARSTVO I PODUZETNIŠTVO | 33.200,00 |
| 1010 PROGRAM SOCIJALNA ZAŠTITA I POMOĆ STARIM I NEMOĆNIM | 202.600,00 |
| 1011 SPORT, KULTURA,UDRUGA GRAĐANA,VJERSKE ZAJEDNICE | 62.500,00 |
| 1012 ŠKOLSKO OBRAZOVANJE- PREDŠKOLSKO,OSNOVNO,SREDNJE,VISOKO I VIŠE | 45.100,00 |
| **UKUPNO:** | **2.899.200,00** |

Značajniji radovi iz Programa su:

**REKONSTRUKCIJA I OPREMANJE DJEČJEG VRTIĆA SIKIREVCI** :planirana sredstva 464.500,00 €. izgradnja se planira kroz dvije godine, a projekti su većim dijelom napravljeni u 2022. godini i početak gradnje listopad 2022.god, rok realizacije 2023.god. Predračunska vrijednost projekta iznosi cca 600.000 €. Financirano iz EU sredstva , državnog proračuna i općinskog proračuna. Intenzitet potpore (povratna sredstva) iznosi 100% prihvatljivih troškova. Za realizaciju navedenog projekta potrebno je pred financiranje odobravanja kratkoročnog produkta do 12 mjeseci radi premošćivanja financijskog jaza do odobravanja troškova od strane UT-a (ugovorenih tijela) i PT(posredničkih tijela). Da bi dovršila vrtić, općina će morati dignuti kredit od cca. 265.400 €.Vrtić je planiran za kapacitet od 45-ro djece, tako da roditelji više neće morati voziti djecu u vrtiće u susjedne općine i gradove.

**REKONSTRUKCIJA I OPREMANJE ETNO KUĆE U SIKIREVCIMA:** plan za 2023. godinu iznosi 554.800,00 € , plan započeti u 2022. godini i završetak u 2023. godini. Odobrena financijska sredstva od 320.000 €, sufinanciranje od strane EU sredstava ,državnog proračuna i općinskog proračuna. Za realizaciju navedenog projekta potrebno je pred financiranje odobravanja kratkoročnog produkta do 12 mjeseci radi premošćivanja financijskog jaza do odobravanja troškova od strane UT-a (ugovorenih tijela) i PT(posredničkih tijela).

**IZGRADNJA, SANACIJA I POJAČANO ODRŽAVANJE NERAZVRSTANIH CESTA**: plan za 2023. godinu iznosi 225.600,00 €, (asfaltiranje odvojak ul.A.Stepinca-Mrsulja Sikirevci 66.400€, rekonstrukcija ul. Bartola Kašića Sikirevci 79.600 €, asfaltiranje ul. Leopolda Mandića Jaruge 79.600 €)

**IZGRADNJA JAVNE RASVJETE**: plan za 2023. god. iznosi 10.600,00 € i odnosi se na zamjenu žarulja za LED žarulje čime će se znatno smanjiti troškovi električne energije.

**IZGRADNJA PARKIRALIŠTA** : plan za 2023. godinu iznosi 159.200 €. U planu izgradnja parkirališta za pristup javnim vozilima ispred objekata ambulante Sikirevci i Jaruge, ispred prodajne kućice Sikirevčanka.

**Sikirevci , 15.11.2022.**

**Sastavila:**

**Gordana Lešić, ekonomist**

**Općinski načelnik:**

**Josip Nikolić, dipl.ing.drv.**